Прадстаўнікі новаапісанага віду цяпер вядомыя гнездаваннем толькі з Трынідадскага архіпелагу. Фрэгаты больш не гняздуюць на галоўным востраве – толькі на невялікай выспе-скале на поўдзень ад яго. Уся папуляцыя налічвае каля 20 пар і таму неадкладна была прызнаная крытычна пагражаемым відам (Critically Endangered). Аднак назіранні трох розных арнітолагаў за гэтым востравам у лютым-красавіку 2013 г. далі падставу для больш змрочных ацэнак – яны змаглі адзначыць за два месяцы толькі шэсць розных птушак: дзве пары і двое маладых (Port et al, 2016).